**POZIV ZA ISKAZIVANJE INTERESA**

**ODABIR 5 ŠKOLA ZA UČEŠĆE U ARISE PROJEKTU**

|  |
| --- |
| **Šta je ARISE projekat?** |
| **ARISE: Akcija za smanjenje nejednakosti u obrazovanju** četverogodišnji je projekat pokrenut u martu 2020. godine, i finansiran putem Instrumenta za pretpristupnu pomoć (IPA).  **Generalni cilj projekta** je jačanje kapaciteta OCD-a (kako organizacija - partnera koji realizuju projekat, tako i lokalne organizacije koja će biti odabrana) za razvoj politika i zagovaranje u oblasti jednakosti u obrazovanju putem regionalne saradnje i izgradnje lokalnih koalicija. Na pitanje siromaštva i učenika/ca koji su pogođeni siromaštvom, mora se djelovati na dva nivoa: s jedne strane obrazovne i socijalne politike mogu pružiti dugoročna rješenja za stvaranje jednakosti u obrazovanju, dok se sa druge strane pilot intervencije na razini škola mogu baviti trenutnim potrebama učenika s niskim socio-ekonomskim statusom(SES), doprinoseći razvoju politika.  Više o projektu možete pronaći na [web stranici](https://www.arisenetwork.eu/en/) ili [Facebook stranici projekta](https://www.facebook.com/ARISEproject/). |
| **Poziv školama za učešće** |
| Centar za obrazovne inicijative Step by Step, kao članica konzorcija ARISE projekta koji čine organizacije iz šest zemalja[[1]](#footnote-1), poziva zainteresovane osnovne i srednje škole da se prijave za učešće u ARISE projektu.  **Projekat namjerava implementirati pilot (probne) intervencije na nivou škole kojima se neposredno djeluje na zadovoljenje potreba učenika niskog socio-ekonomskog statusa.**  Aktivnosti koje su planirane da budu implementirane, u narednih 13 mjeseci, sa odabranim školama su sljedeće:   * Uspostavljanje Školskog akcionog/razvojnog tima u svakoj * Učešće članova Školskog akcionog/razvojnog tima u programu obuka pod nazivom “Školski Razvojni Program (ŠRP)” * Trening i podrška Školskom akcionom/razvojnom timu pri izradi Školskog akcionog/razvojnog plana za rješavanje potreba učenika niskog SES-a * Podrška odabranim školama da implementiraju Školski akcioni/razvojni plan u iznosu do 4.000,00 KM * Pružanje podrške školama u vidu mentorskih posjeta, konsultacijskih sastanaka i drugih aktivnosti * Organizacija događaja za dijeljenje znanja („Peer Learning Events“) sa svim odabranim školama da bi se osiguralo međusobno učenje, razmjena znanja, iskustava i naučenih lekcija i ojačala saradnja između škola * Provođenje studije učinkovitosti (uključujući baznu studiju prije početka školskih intervencija i završnu studiju nakon završekta intervencija u školi predviđenih ovim projektom) |
| **Škola treba ispunjavati sljedeće uslove za prijavu:**   1. Da je javna osnovna ili srednja škola; 2. Da se nalazi u gradu ili mjestu sa značajnim procentom djece niskog socio-ekonomskog statusa; 3. Pokazati visok interes za učešće u projektu i spremnost uprave i osoblja škole da budu aktivno uključeni u obuke i druge aktivnosti koje će se desiti u sklopu projekta 4. Cijeniti i ohrabrivati aktivno učešće i saradnju sa različitim interesnim grupama škole (roditelji, lokalne vlasti, lokalna zajednica) u procesu dizajniranja i implementacije Školskih akcionih/razvojnih planova 5. Biti spremna razmjenjivati dobre prakse, izazove i naučene lekcije sa drugim školama uključenim u projekat kroz događaje za dijeljenje znanja („Peer Learning Events“) i druge zajedničke projektne aktivnosti   Zainteresovane škole trebaju izraziti svoj interes slanjem Prijavnog obrasca na e-mail [adnan@coi-stepbystep.ba](mailto:adnan@coi-stepbystep.ba) najkasnije do 15.10.2021. godine. Izbor škola će biti definisan do kraja mjeseca Oktobra.  Za više informacija o ovom pozivu možete nas kontaktirati putem na e-mail [adnan@coi-stepbystep.ba](mailto:adnan@coi-stepbystep.ba). |
|  |

1. Kosova Education Center - Kosovo (KEC XK), Network of Education Policy Centres (NEPC), Sabancı University Egitim Reformu Girisimi - Turkey (ERI TR), Children Are the Future – Albania (CAF AL), Centre for Education Policy - Serbia (CEP RS), proMENTE social research – Bosnia and Herzegovina (proMENTE BH), Centre for Educational Initiatives Step by Step - Bosnia and Herzegovina (SbS BH), Foundation for Education and Cultural Initiatives “Step by Step” – North Macedonia (SbS MK). [↑](#footnote-ref-1)